במרץ 2022, ייצגה וספי את ישראל לראשונה, במשחקים הפאראלימפיים בייג'ינג (2022) בענף הסקי האלפיני בסלאלום הענק אותו סיימה במקום ה-15. סיווג הנכות שלה בענף מוגדר כ-LW2 ובהתאם היא מבצעת את הגלישה בעמידה כשהיא גולשת על רגלה הימנית בלבד, ובשתי ידיה מחזיקה זוג מגלשיים.
במקור הייתה אמורה וספי להתחרות גם בסלאלום, אך עקב שינוי מועד התחרות מיום ראשון ליום שבת, וספי, אשר שומרת שבת, החליטה לפרוש מהתחרות.
חיים אישיים.
לווספי ארבע אחיות. אחותה הקטנה טבעה למוות בסירת גומי שהתמלאה במי גשמים בחצר הבית, כשהייתה בת שנה.
ברית נאט״ו
מיכאל פליוורט
מיכאל פליוורט (נולד ב-22 ביולי 1982), איש תקשורת ופובליציסט, פרשן פוליטי בערוץ 9 ובכלי תקשורת ברוסית ובעברית, מומחה למזרח אירופה. ממייסדי מכון פוליס שבירושלים. בעבר, דיפלומט ישראלי במוסקבה.
ביוגרפיה.
פליוורט נולד ב-22 ביולי 1982 בעיר כותאיסי שבברית המועצות. הוא עלה לישראל במסגרת תוכנית נעל"ה. למד בחוות הנוער הציוני. ב-2008 סיים לימודים במכון ללימודי אירופה באוניברסיטה העברית.
שימש כשליח חינוך של הסוכנות היהודית, מנהל מרכז למידה בחוות הנוער הציוני. בשנים 2008–2010 היה חבר פורום היועצים הצעירים של הנשיא שמעון פרס.
בשנים 2010–2013 כיהן כמזכיר ראשון בשגרירות ישראל במוסקבה, נציג נתיב במוסקבה, ראש תחום מידע ומחקר.
בשנים 2009–2013 היה דוקטורנט במכון ללימודי אירופה שבאוניברסיטה העברית.
בשנים 2011–2013 שימש כמרצה אורח באוניברסיטת מוסקבה.
ממייסדי מכון פוליס בירושלים.
מחבר מחקרים על דת באירופה ומלחמת גאורגיה–רוסיה ב-2008.
חיים אישיים.
נשוי ואב לשלושה ילדים. מתגורר במבשרת ציון.
בורק-אן-ברס (כדורסל)
נדיה מדג'או
תוכנית נעל&quot;ה
סטיוארט פיץ'
סר סטיוארט ויליאם פיץ' (; 22 בפברואר 1956) הוא מרשל בדימוס בחיל האוויר המלכותי הבריטי אשר שימש כראש מטה ההגנה בין השנים 2016–2018, וכיושב ראש הוועדה הצבאית של נאט"ו בין השנים 2018–2021.
ביוגרפיה.
פיץ' נולד ב-22 בפברואר 1956 בוולסלי, סטפורדשייר. הוא למד בתיכון באולדריג' וב-1974 התגייס לחיל האוויר המלכותי. במקביל למד גאוגרפיה, כלכלה והיסטוריה חברתית באוניברסיטת שפילד, וסיים תואר ראשון באמנויות ב-1977. באותה שנה הוסמך כקצין טיסה. ב-15 בינואר 1978 הועלה לדרגת לוטננט, וב-1979 הוצב בטייסת ה-13 וב-1982 הועבר לטייסת המפציצים ה-9. שנתיים לאחר מכן הוצב בחיל האוויר המלכותי גרמניה. ב-1 ביולי 1986 הפך למפקד טייסת. ב-1 ביולי 1991 הפך למפקד כנף. ב-1992 השתתף במבצע משמר דרום אשר נועד לשמור על האזורים האסורים לטיסה בעיראק. בין 1994–1996 שימש כמפקד טייסת המפציצים ה-9 ולאחר מכן שימש כמפקד בסיס חיל האוויר בברגן שבגרמניה. ב-1 ביולי 1996 הועלה לדרגת קפטן קבוצה.
ב-1997 השלים תואר שני בפילוסופיה באוניברסיטת קיימברידג' וזכה במלגה לכתיבת מאמרים על לחימה אווירית. ב-1999 מונה לעוזר מנהל בקורס הפיקוד העליון ובהמשך השנה הפך למפקד הכוחות הבריטיים באיטליה. בשנת 2000 הפך למפקד כוחות האוויר של כוח קוסובו. ב-6 באפריל 2001 קיבל דרגת מפקד במסדר האימפריה הבריטית. לאחר מכן מונה למפקד המרכז ללוחמה אווירית ולעוזר ראש מטה המודיעין. ב-1 באוגוסט 2003 הועלה לדרגת סגן מרשל אוויר ומונה למפקד איסוף מודיעין בחיל האוויר. ב-17 במרץ 2006 הועלה לדרגת מרשל אוויר. במרץ 2009 הפך לאביר במסדר האמבט. בדצמבר 2011 מונה למפקד פיקוד הכוחות המשותף. במאי 2013 מונה לסגן ראש מטה ההגנה. בינואר 2016 הפך לאביר הצלב הגדול של מסדר האמבט ומונה לראש מטה ההגנה במקום ניק הוטון. ב-29 ביוני 2018 פרש מתפקידו והחליף את פטר פאבל בתפקיד יושב ראש הוועדה הצבאית של נאט"ו. ב-2021 פרש מהצבא והוחלף בידי רוב באואר.
ב-1986 התחתן עם בריג'יט אנדר. יש להם בן ובת.
היי בייב
היי בייב הוא סינגל מאת הראפר הישראלי טונה, מתוך אלבום האולפן הרביעי שלו, "מזרח פרוע". הסינגל יצא לאור ב־17 בדצמבר 2021, בהפצת חברת התקליטים נענע דיסק.
רקע והרכב.
השיר הוא הרצועה הרביעית באלבומו הרביעי של טונה, "מזרח פרוע". השיר מדבר על פרידה אותה יזם הזמר מבת זוגו. במהלך השיר הזמר מתאר את תחושותיו השונות, המעבר מבלבול לתסכול ולאובדן חושים.
האזור המערבי (NBA)
האזור המערבי (באנגלית: Western Conference) הוא אחד משני האזורים המרכיבים את ליגת ה-NBA, יחד עם האזור המזרחי. שני האזורים מורכבים מ-15 קבוצות כל אחד המאורגנות בשלושה בתים.
המבנה הנוכחי אומץ בתחילת עונת 2004/2005, כאשר שארלוט הורנטס החלה לשחק בתור הקבוצה ה-30 של ה-NBA. הקמת הקבוצה הצריכה את המעבר של ניו אורלינס פליקנס מהבית המרכזי של המזרח לבית הדרום-מערבי החדש של המערב.
מבנה.
האזור המזרחי מורכב מ-3 בתים, מצפון לדרום: הצפון-מערבי, הבית הפסיפי והבית הדרום-מערבי, כשבכל אחד 5 קבוצות. עם זאת, מה שקובע מי תעלה לפלייאוף ה-NBA היא טבלת האזור כולו, ולא הבתים. 6 הקבוצות המדורגות ראשונות מעפילות באופן אוטומטי, והקבוצות המדורגות 7-10 נכנסות לטורניר פליי-אין. לאחר טורניר הפליי-אין, בו עולות שתי קבוצות, מתחיל הסיבוב הראשון: מקום 1 נגד מנצחת הפליי-אין האחרון, מקום 2 נגד מנצחת הפליי-אין הראשון, מקום 3 נגד מקום 6 וכן הלאה. מנצחות הסדרות מעפילות לסיבוב הבא. הסדרות נערכות בפורמט סדרת הטוב מ-7, כשהמדורגת למעלה יותר מארחת את 2 המשחקים הראשונים, הנמוכה את ה-2 האחרים, ולאחר מכן - במידת הצורך - מדורגת גבוהה, מדורגת נמוכה, מדורגת גבוהה. הקבוצה הראשונה שמנצחת 4 משחקים מעפילה לסיבוב הבא. בהמשך נערך עוד סיבוב, והמנצחות בו עולות לגמר המערב. מי שמנצחת בסדרת גמר המערב מוכתרת כאלופת המערב ומעפילה לגמר ה-NBA נגד אלופת האזור המזרחי. השחקן המצטיין של סדרת גמר המערב זוכה בפרס ה-MVP של סדרת גמר המערב על שם מג'יק ג'ונסון.
תרשים מבנה הפלייאוף.
פליי-אין.
הפליי-אין נערך במשחק אחד, המנצחת במשחק 7-8 ובסיבוב 2 עולה לפלייאוף (הראשונה כמקום 7 נגד מקום 2, השנייה כמקום 8 נגד מקום 1).
אלופי המערב.
במערב זכו 10 קבוצות שונות, ויצאו ממנו 27 אלופות לעומת 24 מהמזרח. הקבוצות היחידות מהמערב שלא זכו בו הן דנוור נאגטס, לוס אנג'לס קליפרס, ממפיס גריזליס, מינסוטה טימברוולבס וסקרמנטו קינגס.
משחק האולסטאר.
מ-1951 עד 2017 (66 משחקי אולסטאר) הורכב משחק האולסטאר מנבחרת המערב ונבחרת המזרח, והמאזן ביניהן עומד על 37–29 לטובת המזרח.
מטה נאט&quot;ו
מטה נאט"ו הוא בניין מטה המפקדה של כוחות ברית נאט"ו. המטה ממוקם בהרן שבפאתי העיר בריסל, בלגיה. הצוות במטה של נאט"ו מורכב מאנשי צבא ודיפלומטים המשתייכים לארגון. במטה פועלים גם הסגל הבינלאומי (IS) והצוות הצבאי הבינלאומי (IMS) אשר משרתים את מדינות הברית.
מקום.
גודל המתחם הוא 250,000 מ"ר. בניית בניין המטה, בעלות של 750 מיליון אירו, החלה ב-2010 והושלמה בקיץ 2016. המטה נחנך ב-25 במאי 2017. את המטה בנתה חברת סקידמור, אווינגס ומריל (SOM) לפי תכנונו של האדריכל הפורטוגזי-קנדי ג'ו פלמה. התכנון והבנייה הושלמו בעזרת צוות ניהול הפרויקטים של משרד ההגנה הבלגי בראשותו של הקולונל כריסטיאן לאנוטה.
פרויקט מטה נאט"ו החדש הוא מעין משרד וגם משכנם של 3,800 אנשי צוות משלל מדינות הברית בעולם.
הבעיות במטה המקורי של נאט"ו נבעו בעקבות בנייתו המהירה ב-1967, כאשר נאט"ו נאלץ להעביר את מפקדתו מפורט דופין בפריז, צרפת בעקבות פרישת צרפת מפיקוד נאט"ו .
בסופו של דבר, העלות לבניית המטה החדש הייתה גבוהה יותר, כ-1.1 מיליארד אירו.
ליגת העל האתיופית
ליגת העל האתיופית (באמהרית: የኢትዮጵያ ፕሪምየር ሊግ, מכונה גם BetKing Ethiopian Premier League מטעמים מסחריים), היא ליגת הכדורגל הבכירה באתיופיה. הליגה הבכירה התחילה לראשונה ב-1944, וליגת העל האתיופית המקצוענית הוקמה ב-1997.
הליגה מנוהלת על ידי חברת "Ethiopian Premier League Share Company" (EPLSC) ולפני כן על ידי פדרציית הכדורגל האתיופית. הליגה כפופה לקונפדרציית הכדורגל של אפריקה (CAF).
נכון לעונת 2021/2022, בליגה 16 קבוצות המשחקות ביניהם 2 סיבובים בבית ובחוץ כאשר סך הכל ישנם 30 מחזורים. הליגה משוחקת מנובמבר ועד מאי של השנה הקלנדרית העוקבת. הקבוצה המסיימת במקום הראשון (אלופת הליגה) מעפילה לתחרות המוקדמות של ליגת האלופות האפריקאית, והזוכה בגביע אתיופיה בכדורגל מעפילה למוקדמות גביע הקונפדרציה האפריקאי. שלוש הקבוצות שסיימו במקום האחרון בליגה, יורדות לליגת המשנה האתיופית, ה"אתיופיאן הייר ליג", ושלוש הקבוצות שסיימו בצמרת ליגת המשנה מחליפות אותן.
קבוצת סנט ג'ורג' היא הקבוצה המצליחה והבולטת ביותר באתיופיה, עם 14 זכיות באליפות מ-1997, ו-29 זכיות בסה"כ אליפויות המדינה מ-1944, ומקורה בעיר הבירה של אתיופיה אדיס אבבה.
היסטוריה.
מקור.